เรื่องร้องเรียน: เกิดเหตุเพลิงไหม้ ณ บ้านพักย่านพัฒนาการ 65 วานนี้ หลังเพลิงสงบเจ้าหน้าที่ดับเพลิงได้ทำการยกเค้าทรัพย์สินของเจ้าบ้านไปจนเกือบหมดสิ้น มูลค่าหลายสิบล้านบาท  ณ วันเกิดเหตุเจ้าบ้านไม่อยู่ติดภารกิจต่างจังหวัด มีเพียงแม่บ้านและคนดูแลบ้านเท่านั้น เมื่อเจ้าบ้านกลับมาถึงมีสารวัตร สน.ประเวศ และเจ้าหน้าที่ตำรวจพิสูจน์หลักฐานรออยู่ชั้นล่าง พาเจ้าของบ้านขึ้นไปชั้นบนเพื่อตรวจสอบจุดเกิดเหตุพร้อมกัน เมื่อตรวจสอบแล้วปรากฎว่าทรัพย์สินหายไปเกือบทั้งหมด  ค่ำวานนี้ทางเจ้าของบ้านได้ดำเนินการแจ้งความ ณ สน.ประเวศ เป็นที่เรียบร้อยแล้ว  ที่มาร้องทุกข์วันนี้ ข้าพเจ้าต้องการให้ทางเจ้าหน้าที่ กทม. ช่วยดำเนินการติดตามทรัพย์สินคืนกลับมาให้ทางเจ้าของบ้าน เนื่องกลุ่มผู้ก่อเหตุเป็นเจ้าหน้าที่ของรัฐ อาศัยช่วงชุลมุนก่อเหตุอุกอาจลักทรัพย์
การดำเนินการของเจ้าหน้าที่: กรุงเทพมหานคร โดยสำนักป้องกันและบรรเทาสาธารณภัย ได้รับแจ้งจากหัวหน้าสถานีดับเพลิงและกู้ภัยประเวศว่าเมื่อวันที่ 28 กรกฎาคม 2566 ร้อยเวรสถานีสถานีตำรวจนครบาลประเวศได้เชิญหัวหน้าสถานีดับเพลิงและกู้ภัยประเวศ พร้อมผู้แจ้งความของบ้านที่เกิดเหตุ เพื่อแจ้งว่าได้จับกุมผู้ต้องหาเป็นที่เรียบร้อยแล้ว ซึ่งเป็นแม่บ้านที่ปฏิบัติงานของบ้านที่เกิดเหตุ โดยทางหัวหน้าสถานีดับเพลิงและกู้ภัยประเวศได้ขอให้ผู้แจ้งความดำเนินการชี้แจงข้อเท็จจริงและขอโทษเจ้าหน้าที่ที่ไปปฏิบัติงานในวันดังกล่าว ในระบบ Traffy Fondue พร้อมจัดทำหนังสือเปิดผนึกถึงผู้ว่าราชการกรุงเทพมหานครเพื่อโปรดทราบต่อไป
ความเห็นของผู้แจ้ง: ขอความกรุณาให้ท่านช่วยเร่งดำเนินการติดตามทรัพย์สินคืนแก่เจ้าของบ้าน และช่วยเร่งติดตามนำผู้กระทำผิดมาลงโทษตามกฎหมายด้วยครับ
พื้นที่: แขวงประเวศ เขตประเวศ กรุงเทพมหานคร